LĪGUMS Nr. VE-2019-­­­­­­195

**Par resursu vadības sistēmas Horizon abonēšanu**

Rīga 2019.gada 19.martā

**Liepājas pilsētas pašvaldība, Liepājas pilsētas pašvaldības iestādes “Liepājas pilsētas pašvaldības administrācija” personā** (vienotais reģistrācijas Nr.90000063185),tālāk tekstā – **Abonents,** kuru uz likuma “Par pašvaldībām” un Liepājas pilsētas Domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” pamata pārstāv Liepājas pilsētas pašvaldības izpilddirektors Ronalds Fricbergs,

un

**Sabiedrība ar ierobežotu atbildību „Visma Enterprise”** (vienotais reģistrācijas Nr.40003734170), tālāk tekstā – **Izpildītājs,** kuru uz prokūras pamata pārstāv prokūriste Antra Zālīte,

turpmāk katra atsevišķi sauktas – **Puse,**

turpmāk kopīgi sauktas – **Puses,** bez viltus, maldības un spaidiem, izsakot savu labo gribu un vēlēšanos pildīt ar šo Līgumu uzņemtās saistības,

VIENOJAS PAR SEKOJOŠA SATURA LĪGUMU.

**Līgumā izmantotie termini:**

1. **Programma** – Resursu vadības sistēma „Horizon”.
2. **Licence** – Izpildītāja izsniegts dokuments Abonentam, kas nosaka Programmas lietošanas nosacījumus un apliecina Programmas legalitāti.
3. **Abonēšanas pakalpojums** – iespēja Abonentam, veicot regulāras abonēšanas maksas, lietot Programmu noteiktu Abonēšanas periodu.
4. **Abonēšanas periods** – apmaksājamais periods – viens ceturksnis.
5. **Apmaksas diena** – diena, kad nauda ir ieskaitīta Izpildītāja norēķinu kontā.
6. **Autorizācijas kods** – kods, ko Izpildītājs ģenerē un izsniedz Abonentam, lai nodrošinātu pieeju Programmai.
7. **Specifikācija** – Pušu starpā saskaņotā Programmas komplektācija, kādā Abonents to lieto, un abonēšanas maksas apmērs. Specifikācija ir pievienota Līguma 1.pielikumā.
8. **Līguma priekšmets**
	1. Izpildītājs apņemas Abonentam nodot, un Abonents apņemas pieņemt lietošanā Programmas 4 (četrus) Abonēšanas periodus atbilstoši Specifikācijā norādītajam.
	2. Parakstot Līgumu, Izpildītājs apliecina, ka tam ir visas nepieciešamās tiesības un pilnvaras, lai sniegtu Abonēšanas pakalpojumu.
9. **Papildu pakalpojumu saturs**
	1. Abonēšanas ietvaros Abonenta lietotajai Programmai tiek nodrošināts Programmas atbalsts, kas ietver:
		1. izmaiņu veikšanu Programmas izpildāmajā kodā, nodrošinot Programmas standarta funkcionalitātes izmaiņas atbilstoši Latvijas Republikas normatīvo aktu prasībām, ja tās attiecas uz kādu Programmas sastāvdaļas darbu un nav jaunas funkcionalitātes izstrāde. Ja izmaiņas Latvijas Republikas normatīvajos aktos izsludinātas vismaz 3 (trīs) mēnešus pirms to stāšanās spēkā, Izpildītājs nodrošina Programmas funkcionalitātes izmaiņas līdz ar to spēkā stāšanās brīdi; ja izmaiņas izsludinātas vēlāk, izpildītājs tās iestrādā Programmas funkcionalitātē 3 (trīs) mēnešu laikā no izmaiņu izsludināšanas brīža;
		2. iespēju Abonentam saņemt un lietot jaunākās Programmas versijas;
		3. Abonenta informēšanu par jaunākām Programmas versijām, izvietojot šo informāciju mājaslapā (<http://www.horizon.lv>) un/vai nosūtot informāciju uz e-pastu, ja Abonents ir reģistrējis savu e-pasta adresi jaunumu saņemšanai mājaslapā;
		4. piekļuvi mājaslapā (<http://www.horizon.lv>) izvietotajai Klientu zonai, kurā tiek publicēta vēsturiskā un aktuālā informācija par Programmas versijām, kā arī apraksti par Programmas un jauninājumu instalēšanu;
		5. atklāto Programmas kļūdu, kas pieteiktas atbilstoši Līguma 2.1.6. punkta nosacījumiem, risināšanu. Novērstās kļūdas tiek iekļautas jaunākajās Programmas versijās.

2.1.6. Abonenta darbinieki, kuriem ir piešķirta pieeja klientu atbalsta sistēmai 3.pielikums, Programmas kļūdas piesaka klientu atbalsta sistēmā saskaņā ar instrukciju. Pieteiktās kļūdas tiek klasificētas atbilstoši 2.pielikumā noteiktajai kļūdu kategorijai.

* 1. Izpildītājs pēc Abonenta pieprasījuma saskaņā ar 4.pielikumu un par papildus samaksu sniedz sekojošas konsultācijas (turpmāk – Konsultācijas):
		1. Izpildītāja speciālistu maksas konsultācijas saistībā ar Programmu, kas tiek sniegtas izbraucot pie Abonenta (turpmāk – Klātienes konsultācijas);
		2. Izpildītāja speciālistu maksas konsultācijas saistībā ar Programmu, kas tiek sniegtas telefoniski, klientu atbalsta sistēmā vai Izpildītājam attālināti pieslēdzoties Abonenta lietotajai Programmai (turpmāk – Attālinātās konsultācijas).
	2. Izpildītājs nodrošina klientu atbalsta sistēmā reģistrēto konsultāciju pieteikumu risināšanas nepārtrauktību, nosakot pieteikuma atbildīgā konsultanta prombūtnes laikā tā aizvietotāju, ja prombūtne ir ilgāka par 2 (divām) dienām.
1. **Abonēšanas pakalpojuma izmantošana, pārtraukšana, atjaunošana, atteikšanās, izmaiņas Programmas komplektācijā**
	1. Abonēšanas pakalpojuma izmantošana:
		1. Ne vēlāk kā 15 dienas pirms attiecīgā Abonēšanas perioda sākuma Izpildītājs izraksta un nosūta Abonentam rēķinu par pirmo un katru nākamo Abonēšanas periodu.
		2. Pēc Līguma 3.1.1. punktā minētā rēķina apmaksas, Abonents ir tiesīgs lietot Programmu Abonēšanas periodā, par kuru ir veikta samaksa.
	2. Atteikšanās no Abonēšanas pakalpojuma, Abonēšanas pakalpojuma pārtraukšana un atjaunošana:
		1. Abonentam ir tiesības atteikties no Abonēšanas pakalpojuma saņemšanas, par to paziņojot rakstiski Izpildītājam ne mazāk kā 30 (trīsdesmit) dienas pirms kārtējā Abonēšanas perioda sākuma;
		2. Izpildītājam ir tiesības nekavējoties pārtraukt Abonēšanas pakalpojuma sniegšanu, ja Abonents saskaņā ar Līguma nosacījumiem laikā nav apmaksājis Izpildītāja izrakstīto rēķinu par Abonēšanas pakalpojumu attiecīgajā Abonēšanas periodā;
		3. Abonentam atsakoties no Abonēšanas pakalpojuma vai Izpildītājam, pārtraucot, sniegt Abonēšanas pakalpojumu Līgumā noteiktajā kārtībā, Abonentam nav tiesību saņemt Līguma 2.1.punktā minētos pakalpojumus, un Abonents ir tiesīgs lietot Programmu atbilstoši Licences nosacījumiem – tikai lasīšanas (read-only) režīmā;
		4. Lai atjaunotu pārtrauktu Abonēšanas pakalpojumu, Abonentam jāpieprasa jauns rēķins par kārtējo Abonēšanas periodu. Abonēšanas pakalpojums tiks atjaunots ar rēķina nosūtīšanas dienu.
	3. Programmas komplektācijas izmaiņas:
		1. Visā Abonēšanas perioda laikā Abonents ir tiesīgs pieprasīt izmaiņas Programmas komplektācijā, par to paziņojot Izpildītājam. Izpildītājs sagatavo izmaiņas Specifikācijā, ko Puses abpusēji paraksta;
		2. Jebkuras izmaiņas Programmas komplektācijā stāsies spēkā pēc Specifikācijas abpusējas parakstīšanas dienas, sākot ar nākamo Abonēšanas periodu. Izpildītājs līdz nākamā Abonēšanas perioda sākumam, kas seko Specifikācijas abpusējas parakstīšanas dienai, nosūta Abonentam elektronisku paziņojumu par Programmas komplektācijas izmaiņu aktivizēšanas faktu un Autorizācijas kodu.
2. **Abonenta saistības un atbildība**
	1. Abonents ir iepazinies, piekrīt un atzīst par sev saistošiem Programmas Licencē atrunātos nosacījumus ar Programmas pirmreizējās aktivizēšanas brīdi.
	2. Abonents Līguma ietvaros apņemas veikt un nodrošina savlaicīgu un regulāru abonēšanas maksas apmaksu, saskaņā ar Līgumu un Izpildītāja izrakstītajiem un piestādītajiem rēķiniem.
	3. Līguma noslēgšana neierobežo Abonenta tiesības noslēgt atsevišķu līgumu ar Izpildītāju vai citu ārpakalpojumu sniedzēju par Līgumā neatrunātu papildu pakalpojumu saņemšanu.
	4. Abonents ir iepazinies ar Programmas lietošanai nepieciešamajām datortehnikas prasībām, kas norādītas mājaslapā [www.horizon.lv](http://www.horizon.lv), sadaļā „Ieviešana”, „Tehniskās prasības” un ir atbildīgs par šo prasību un nepārtrauktu interneta pieslēguma nodrošināšanu.
	5. Abonents visā Līguma darbības laikā nodrošina Izpildītājam iespēju pārbaudīt Programmas lietošanas atbilstību Līguma un Licences nosacījumiem, kā arī brīvu piekļuvi Abonenta datorsistēmai tādā apmērā, lai Izpildītājs varētu veikt šajā punktā noteikto pārbaudi.
3. **Samaksas apmērs un termiņi**
	1. Abonents par Programmas abonēšanu, saskaņā ar Līgumu apņemas Izpildītājam maksāt abonēšanas maksu. Abonēšanas maksas apmērs ceturksnī ir noteikts Specifikācijā – 1.pielikums.
	2. Abonēšanas maksa tiek maksāta pa ceturkšņiem pirms kārtējā Abonēšanas perioda sākuma, un Izpildītājs nosūta Abonentam rēķinu par abonēšanas maksu pirmajam un katram nākamajam Abonēšanas periodam reizi ceturksnī.
	3. Pirmais Abonēšanas periods sākas 2019.gada 1.aprīlī, ar nosacījumu, ka Abonents Līgumā noteiktajā kārtībā ir veicis samaksu par pirmo Abonēšanas periodu.
	4. Klātienes konsultācijas tiek sniegtas par papildu samaksu pēc Līguma slēgšanas brīdī spēkā esošā tarifa 71.00 EUR (septiņdesmit viens *euro*) stundā neieskaitot pievienotās vērtības nodokli (turpmāk – PVN).
	5. Attālinātās konsultācijas tiek sniegtas par papildu samaksu pēc Līguma slēgšanas brīdī spēkā esošā tarifa 48.00 EUR (četrdesmit astoņi *euro*) stundā neieskaitot PVN.
	6. Sniedzot Klātienes konsultācijas ārpus Rīgas, par ceļa izdevumiem un laiku ceļā Abonents maksā pēc Līguma slēgšanas brīdī esošā tarifa 0,36 EUR (nulle *euro* un trīsdesmit seši centi), neieskaitot PVN, par ceļa km katrā virzienā.
	7. Līguma 5.4. un 5.5.punktā noteiktais tarifs Konsultācijām tiek reizināts ar koeficientu 1.5, ja Konsultācija tiek sniegta ārpus Izpildītāja darba laika. Ja Izpildītājs sniedz konsultāciju ārpus darba laika pēc savas iniciatīvas, tad koeficients netiek piemērots. Izpildītāja darba laiks ir darba dienās no 9.00 līdz 18.00.
	8. Puses vienojas, ka pasūtot Klātienes konsultācijas, minimālais pasūtījuma apjoms ir 1 (viena) stunda Klātienes konsultācijām Rīgas teritorijā un 3 (trīs) stundas Klātienes konsultācijām ārpus Rīgas vienā Klātienes konsultāciju sniegšanas reizē. Ja faktiskais Klātienes konsultācijas laiks ir mazāks par minimālā pasūtījuma apjomu, samaksa par Klātienes konsultāciju tiek veikta minimālā pasūtījuma apjomā.
	9. Izpildītājam ir tiesības vienpusēji mainīt Līguma 5.4., 5.5.un 5.7. punktā noteiktos tarifus, par to paziņojot Abonentam 3 (trīs) mēnešus iepriekš.
	10. Abonents veic samaksu par Konsultācijām reizi mēnesī par attiecīgajā mēnesī faktiski saņemtajām Konsultācijām, kas ir akceptētas saskaņā ar 4.pielikumā noteikto kārtību.
	11. Abonents rēķinus apmaksā ne vēlāk kā 15 (piecpadsmit) darba dienu laikā no rēķina saņemšanas datuma.
	12. Abonents abonēšanas maksu pārskaita Izpildītāja norādītajā bankas kontā. Izdevumus, kas saistīti ar Abonēšanas maksas pārskaitīšanu uz Izpildītāja bankas kontu, sedz Abonents.
	13. Abonentam, mainot abonējamo Programmas komplektāciju, tiek mainīts abonēšanas maksas apmērs, sākot ar nākamo Abonēšanas periodu.
4. **Konfidencialitāte un autortiesības**
	1. Puses apņemas visā savas sadarbības laikā neizpaust trešajām personām informāciju, kuru Puses viena otrai nodevusi sakarā ar Līgumā paredzēto savstarpējo sadarbību, izņemot, ja tā tiesiskā kārtā kļuvusi publiska.
	2. Augstāk minētā informācija netiek uzskatīta par konfidenciālu, ja tā ir legāli kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
	3. Izpildītājs pilnā mērā saglabā savas autortiesības uz Programmu un Abonēšanas pakalpojuma ietvaros izstrādātajiem autortiesību objektiem.
	4. Abonents apņemas Līguma ietvaros saņemtos autortiesību objektus izmantot tikai savām vajadzībām un nepieļaut to, ka tie kļūst pieejami trešajām personām bez saskaņošanas ar Izpildītāju.
	5. Izpildītājs nekādā veidā nepretendē uz Līguma ietvaros iznomātās Programmas darbināšanas rezultātā radīto elektronisko datu bāzu īpašumtiesībām.
5. **Līgumsodi**
	1. Ja Izpildītājs nenodrošina Abonentam Programmas pieejamību ilgāk par 5 (piecām) dienām, tad Abonents ir tiesīgs piemērot Izpildītājam līgumsodu 0,1% (nulle komats viena %) apmērā no Līguma kopējās summas par katru nokavēto dienu, bet ne vairāk kā 10% (desmit %) no Līguma kopējās summas.
	2. Ja Abonents kavē rēķina apmaksas termiņu vairāk par 7 (septiņām) darba dienām, tad Izpildītājam ir tiesības Abonentam piemērot līgumsodu 0,1 % (nulle komats viena %) apmērā no neapmaksātās summas par katru nokavēto rēķina samaksas termiņa dienu, bet ne vairāk kā 10% (desmit %) no šī neapmaksātās summas.
6. **Strīdu izšķiršana**
	1. Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā. Ja Puses nenonāk pie abpusēji pieņemamas vienošanās, tad strīds tiek izskatīts saskaņā ar Latvijas Republikā spēkā esošajiem normatīvajiem aktiem noteiktajā kārtībā Latvijas Republikas tiesā.
	2. Puses vienojas par sekojošu sarunu procedūru strīdīgu jautājumu atrisināšanas gadījumiem: visi strīdi, kas rodas Pusēm pildot Līgumu, tajā skaitā arī jautājumi par kāda atgadījuma atbilstību nepārvaramas varas apstākļiem, risināmi, pirmkārt, sarunu ceļā, lai iespēju robežās panāktu vienošanos par abpusēji izdevīgu kompromisu. Pusei, kas uzsāk sarunu procedūru ir jāuzaicina otra Puse uz pārrunām, par to paziņojot tai vismaz 3 (trīs) darba dienas iepriekš un norādot pārrunu tematu (strīdus priekšmets). Pārrunas vienā strīdīgā jautājumā nedrīkst ilgt vairāk kā 10 (desmit) darba dienas, skaitot no dienas, uz kuru saskaņā ar Līguma noteikumiem ir noteikta pirmā pārrunu diena. Ja kompromiss ir panākts, tad Puses sastāda uz paraksta vienošanās protokolu. Ja kompromiss nav iespējams, par strīdīgo jautājumu Puses sastāda un paraksta strīdus protokolu.
7. **Force majeure (nepārvarama vara)**
	1. Neviena no Pusēm nebūs atbildīga par jebkādu Līguma saistību neizpildīšanu, ko izraisījuši nepārvaramas varas apstākļi, t.i., dabas katastrofas (ugunsgrēks, plūdi, zemestrīces), sociālie konflikti (streiki, boikoti, kari, nemieri) u.c. apstākļi, kurus Puses nespēj ietekmēt.
	2. Ja iestājas nepārvaramas varas apstākļi, Pusēm, ja tas ir iespējams, ir pienākums nekavējoties mutiski informēt otras Puses pārstāvjus. Pusēm jāvienojas par saistību izpildes atlikšanas vai izbeigšanas procedūrām.
	3. Ja nepārvaramas varas apstākļi turpinās ilgāk kā 30 (trīsdesmit) kalendārās dienas, jebkurai no Pusēm ir tiesības vienpusēji izbeigt Līgumu, nosūtot par to otrai Pusei rakstisku paziņojumu.
8. **Līguma spēkā stāšanās kārtība un darbības termiņš**
	1. Līgums stājas spēkā no tā abpusējas parakstīšanas brīža un ir spēkā līdz Pušu saistību pilnīgai izpildei. Abonēšanas pakalpojumu sniegšanas periods ir no 2019.gada 1.aprīļa līdz 2020.gada 31.martam.
	2. Abonentam ir tiesības vienpusējā kārtā izbeigt Līgumu, par to rakstveidā paziņojot Izpildītājam vismaz 30 (trīsdesmit) dienas iepriekš.
	3. Izpildītājam ir tiesības vienpusējā kārtā izbeigt Līgumu, par to rakstveidā paziņojot Abonentam vismaz 30 (trīsdesmit) dienas iepriekš, ja Abonents kavē abonēšanas maksu ilgāk par 20 (divdesmit) dienām.
	4. Ja Līguma izbeigšanas brīdī Abonēšanas pakalpojums ir sniegts mazākā apmērā par samaksāto Abonēšanas maksu, Izpildītājs atmaksā Pasūtītājam starpību par nesniegto Abonēšanas pakalpojuma daļu, proporcionāli no līguma izbeigšanas dienas līdz pakalpojumu sniegšanas perioda beigām atlikušajam dienu skaitam.
	5. Ja Abonents ir pārkāpis Licences nosacījumus, Izpildītājam ir tiesības nekavējoties vienpusējā kārtā atkāpties no Līguma, par to rakstveidā paziņojot Abonentam.
9. **Vispārējie nosacījumi**
	1. Puses atturēsies no tādām darbībām, izteikumiem vai paziņojumiem, kas var nodarīt kaitējumu otras Puses reputācijai vai maksātspējai, kā arī nodrošinās, ka šo noteikumu ievēro attiecīgās Puses darbinieki.
	2. Pušu atbildīgās personas:
		1. Izpildītājs – SIA "Visma Enterprise", XXXXXXXXXXXXXXXXXXX.
		2. Abonents – Liepājas pilsētas pašvaldības administrācija, XXXXXXXXXXXXXXXXX.
	3. Puses visā Līguma darbības laikā jebkādus paziņojumus vai korespondenci sūtīs Līguma 11.2. punktā minētājām atbildīgajām personām. Puses Līguma ietvaros atzīst par saistošu e-pasta saraksti.
	4. Pušu pienākums ir nekavējoties, bet ne vēlāk kā 1 (vienas) darba dienas laikā rakstiski paziņot otrai Pusei par izmaiņām 11.2. punktā minētajos datos un Pušu rekvizītos. Par rekvizītu izmaiņām rakstiski informē otru Pusi.
	5. Puses apņemas pēc Līguma noslēgšanas noslēgt vienošanos par fizisku personu datu apstrādi un aizsardzību ievērojot Eiropas Parlamenta un Padomes regulas Nr. 2016/679 (Vispārīgās datu aizsardzības regulas) prasības, kura būs saistoša Pusēm Līguma izpildē.
	6. Līgums sastādīts latviešu valodā 2 (divos) eksemplāros, no kuriem viens glabājas pie Izpildītāja, bet otrs pie Abonenta. Abiem Līguma eksemplāriem ir vienāds juridiskais spēks.
	7. Līgums sastāv no:
		1. Līguma teksta 5 (piecām) lapām;
		2. Līguma 1.pielikuma „Specifikācija” uz 1 (vienas) lapas;
		3. Līguma 2.pielikuma „Kļūdu kategoriju apraksts” uz 1 (vienas) lapas;
		4. Līguma 3.pielikuma „Abonenta darbinieku saraksts, kuriem piešķirta pieeja klientu atbalsta sistēmai” uz 1 (vienas) lapas;
		5. Līguma 4.pielikuma „Attālinātā pieslēguma nodrošināšanas un Konsultāciju sniegšanas kārtība” uz 2 (divām) lapām.
	8. Jebkuri grozījumi un labojumi Līgumā stājas spēkā tikai tad, ja tie noformēti rakstveidā, izņemot rekvizītu maiņas, kontaktpersonu maiņas un/vai informācijā par viņām, un tos parakstījušas visas Puses. Rekvizītu maiņas, vai izmaiņas kontaktpersonās un/vai informācijā par viņām gadījumā viena Puse rakstiski nosūta otrai Pusei paziņojumu.
	9. Pusēm ir pienākums atlīdzināt otrai Pusei zaudējumus, kas radušies Līgumā ietverto saistību neizpildes vai nepienācīgās izpildes dēļ.
	10. Ja kāds no Līguma punktiem var izrādīties nelikumīgs vai kļūst par spēkā esošo normatīvo aktu neatbilstošu, tas neietekmēs ar Līgumu uzliktās saistības un tiesības kopumā.
	11. Līgums ir saistošs kā pašām Pusēm, tā arī Pušu tiesību un saistību pārņēmējiem. Ja Puses pārstāvis, kas parakstījis Līgumu, Līguma parakstīšanas brīdī nav tiesīgs pārstāvēt Pusi, tad tas uzņemas visas saistības no parakstītā Līguma un atbild ar visu savu mantu kā fiziska persona.
	12. Par visu, kas nav atrunāts Līgumā, Puses vadās no Latvijas Republikā spēkā esošajiem normatīvajiem aktiem.
10. **Pušu paraksti un juridiskās adreses**

|  |  |
| --- | --- |
| **IZPILDĪTĀJS** **SIA " Visma Enterprise** "Reģ. Nr.40003734170PVN numurs LV40003734170XXXXXXXXXXXXXX konts Nr.: XXXXXXXXXXXXX\_\_\_\_\_\_\_\_\_\_\_\_\_\_\_\_\_\_\_\_\_\_ Antra Zālīte | **ABONENTS** **Liepājas pilsētas pašvaldība****Liepājas pilsētas pašvaldības iestādes****“Liepājas pilsētas pašvaldības administrācija”** **personā**Reģ. Nr.90000063185 PVN numurs LV90000063185XXXXXXXXXXXXXkonts XXXXXXXXXXXXXX\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ronalds Fricbergs |